Kajar Lember

Kajar Lember (sündinud 16. septembril 1976 Kuressaares) on Eesti omavalitsustegelane ja poliitik.

2002-2009 oli ta Tabivere vallavolikogu esimees, 2007–2008 Eestimaa Rahvaliidu peasekretär. 2010. aastal astus Lember Sotsiaaldemokraatlikku Erakonda ja valiti selle juhatusse. 2011–13 oli ta XII Riigikogu liige. 2013-2016 Tartu linna rahanduse, linnavarade ja ettevõtluse valdkonna abilinnapea. Alates 2016 aastast tegeleb eraettevõtluses.

Haridus 

Kajar Lember on lõpetanud 1996. aastal Vana-Võidu Kõrgema Põllumajanduskooli ja 2004. aastal Audentese Ülikooli (õppis majandusteaduskonnas). 2004–2005 osales ta Tartu Ülikooli Euroopa Kolledži Euroopa õpingute magistriprogrammis.

Töökäik ja poliitiline tegevus 
2002–2009 oli Lember Tabivere vallavolikogu esimees.

2004–2011 AS Emajõe Veevärk nõukogu esimees ja 2004–2005 Jõgevamaa Arendus- ja ettevõtluskeskuse konsultant. {lisa viide}}

2005–2007 oli ta rahandusministeeriumis minister Aivar Sõerdi nõunik. Samal ajal kuulus ta AS Elektriraudtee ja AS Teede ja Tehnokeskuse nõukogusse.

Lember on aastaid tegelenud ettevõtlusega, sealhulgas Eesti tõugu hobuste ja ratsaponide kasvatamisega.

2008. aastal asutas Kajar Lember Tartu lähedal Kaiaveres kogupere-mängumaa Vudila ja oli 2011. aastani selle juhataja.

2011–2013 oli Lember XII Riigikogu liige. 2013. aasta novembrist kuni 2016. aasta 12. maini töötas Lember Tartu linnavalitsuses rahandus- ja ettevõtlusvaldkonna abilinnapeana. Pärast 2013. aasta kohalike omavalitsuste valimisi abilinnapeaks minnes loobus Lember kohast Riigikogus.

Lember kuulub SA Tartu Ärinõuandla, SA Lõuna-Eesti Turism ja SA Tartumaa Turism nõukogusse ja MTÜ Eesti Konverentsibüroo juhatusse. Ta on ASi Elering ja SA Tartu Teaduspark nõukogu esimees.

2013. aastal oli ta üks Rahvakogu toetajaist.

2017. aastal alustas Asva Viikingiküla rajamist.

2020. aasta veebruaris valis Eesti Väike- ja Keskmiste Ettevõtjate Assotsiatsioon Lemberi 2019. aasta maaettevõtjaks.

Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 882 häält ning ei osutunud valituks.

Altkäemaksukahtlustus
2016. aastal esitati Kajar Lemberile kahtlustus altkäemaksu võtmises. Kahtlustuse tõttu astus ta tagasi Tartu abilinnapea kohalt ja lahkus Sotsiaaldemokraatlikust Erakonnast. 2019. aastal esitati talle ja veel mitmele inimesele ja ettevõttele süüdistus soodustuskelmuses, mille kohaselt taotlesid Lember jt Ettevõtluse Arendamise Sihtasutuselt (EAS) ja Põllumajanduse Registrite ja Informatsiooni Ametilt (PRIA) umbes 2 miljonit eurot toetusi, mida ei kasutanud nõuetekohaselt. 2019. aastal avaldas Lember oma kriminaalasja teemal raamatu "Jälitatav". Kohtuprotsessi algus on määratud 2020. aasta maiks. 

2021 ja 2022 aasta kevadel toimunud kohtuistungitele jõudis süüdistusest altkäemaksuna käsitletava hüvega seotud episood ehk väidetav 9-eurone altkäemaks tasuta juukselõikuse näol ning Raadi piirkonna arendamisega seotud toimingupiirangu kahtlustus.

2022. aastal mõistis Tartu maakohus Kajar Lemberi õigeks nii Roosi 83 kinnistuga seotud võimaliku toimingupiirangu rikkumises kui ka altkäemaksuks peetud juukselõikuse süüdistuses ja määras advokaadikulude hüvitiseks Lemberile 23 570 eurot ja tasuta juukselõikust pakkunud Tuuli Tirole 2682 eurot.

Isiklikku
Tal on poeg Artur (2005) ja tütar Sonja (2007).

Viited

Välislingid 
 Kajar Lemberi blogi
 Kajar Lemberi CV Tartu linnavalitsuse veebilehel (Internet Archive)
 Vudila koduleht

Sõnavõtte ajakirjanduses
 Kajar Lember: Külastajatele avatud Tartu Tartu Postimees, 29.07.14
 Kajar Lember: Kaasav eelarve toob uuendusi Tartu Postimees, 23.04.14
 Kajar Lember: Linna ööelust ja provintsi võimalikkusest Eesti Päevaleht, 17.04.14
 Kajar Lember: peame suutma ettevõtjaid veenda Tartusse investeerima Tartu Postimees 28.11.13
 Lember: mainekampaania keelustamise eelnõu ajastus on vale ERR, 26.09.13
 Kajar Lember: Mis pole partei rahastamises lubatud, olgu keelatud Äripäev, 13.04.13
 Kajar Lember: Miks ma panin ESMile punast? Saarte Hääl, 06.09.12
 Kajar Lember: Raha paneb Eesti poliitrattad käima Valgamaalane, 31.07.12
 Kajar Lember edendab sotsiaaldemokraatiat Vudila moodi Delfi, 19.07.11
 Maksupopulism – ühe sõrmega antakse, kahe käega võetakse Meie Maa, 27.06.11
 Eesti maksundus on liiga jäik Äripäev, 22.08.10
 Bürokraatia raha teelt eest Äripäev, 08.09.09
 Riikliku maavanema aeg on vist tõesti otsas Meie Maa, 07.09.09
 Euro nimel ei maksa ikka päris lolliks minna Äripäev, 23.07.09
 Rahvaliidu punane joon või Laari pidur? Meie Maa, 08.06.09
 Vägivaldne haldusreform valab õli tulle Õhtuleht, 05.03.09
 Haldussuutmatuse vallandavad valed otsused Maaleht, 04.03.09
 On aeg rakendada riiklikud võlakirjad Äripäev.ee, 24.11.08
 Mured Eesti õhuga Meie Maa, 25.11.08
 Eesti vajab tugevaid maakondi maakonnalehed, 04.09.08
 Eestimaad peaks ministritele tutvustama! Põhjarannik

XII Riigikogu liikmed
Sotsiaaldemokraatliku Erakonna poliitikud
Sündinud 1976
Rahvaliidu poliitikud
Tartu inimesed
Tartu vald
Eesti ettevõtjad